Δήμος Θεσσαλονίκης

Ο Δήμος Θεσσαλονίκης είναι ο δεύτερος σε πληθυσμό δήμος της Ελλάδας και με βάση την απογραφή του 2011 έχει μόνιμο πληθυσμό 325.182 κατοίκους. Περιλαμβάνει με το ιστορικό της κέντρο της πόλης της Θεσσαλονίκης και τις περιοχές γύρω από αυτό. Στην έκταση του Δήμου Θεσσαλονίκης βρίσκονται τα κυριότερα αξιοθέατα και μνημεία της Θεσσαλονίκης. Ο Δήμος διαχειρίζεται ένα ευρύ δίκτυο βιβλιοθηκών και πολιτιστικών χώρων, διοργανώνει πολιτιστικές εκδηλώσεις, όπως τα Δημήτρια και κατέχει έναν τηλεοπτικό (TV 100) και δύο ραδιοφωνικούς σταθμούς (FM 100 και FM 100,6).

Ιστορία
Ο Δήμος Θεσσαλονίκης ιδρύθηκε το 1869, στο πλαίσιο της αναβάθμισης της οθωμανικής αυτοκρατορίας με την εισαγωγή νέων διοικητικών μεταρρυθμίσεων στην αναχρονιστική οθωμανική διοίκηση.

Δημοτικές ενότητες και Κοινότητες

{ "type": "ExternalData", "service": "geoshape", "ids": "Q6627746","properties": {"title": "Δήμος Θεσσαλονίκης", "marker-color": "f01080"}  }
Σύμφωνα με το Πρόγραμμα Καλλικράτης, ο Δήμος Θεσσαλονίκης διαιρείται σε δύο δημοτικές ενότητες και σε πέντε κοινότητες: 

 Η Δημοτική Ενότητα Θεσσαλονίκης αποτελείται από τις Κοινότητες Α', Β', Γ', Δ' και Ε' (τα ομώνυμα δημοτικά διαμερίσματα του σχεδίου Καποδίστριας). 
 Η Δημοτική Ενότητα Τριανδρίας (ο Δήμος Τριανδρίας του σχεδίου Καποδίστριας) αποτελείται και ταυτίζεται με την ομώνυμη Κοινότητα.

Ο πληθυσμός του Δήμου Θεσσαλονίκης (οι δύο δημοτικές ενότητες) ανέρχεται σε 325.182 κατοίκους, σύμφωνα με την απογραφή του 2011.

Πολιτιστικές υποδομές

Πολιτιστικά κέντρα-μνημεία

Υπό τη διαχείριση του Δήμου Θεσσαλονίκης βρίσκονται διάφοροι χώροι πολιτισμού όπως οι εξής:
 Κέντρο Ιστορίας Θεσσαλονίκης
 Κέντρο Αρχιτεκτονικής
 Βαφοπούλειο Πνευματικό Κέντρο
 Δημοτικό Θέατρο "Άνετον"
 LABattoir - Πολυχώρος Πολιτισμού Δήμου Θεσσαλονίκης (διατηρητέο κτίριο παλαιών σφαγείων)
 Βίλα Πετρίδη (αρχοντικό οδού Αναγεννήσεως)
 Δημοτική Πινακοθήκη (Κάζα Μπιάνκα)
 Αλατζά Ιμαρέτ
 Γενί Τζαμί (παλαιό Αρχαιολογικό Μουσείο)
 Βίλλα Μορντώχ

Βιβλιοθήκες
Στον Δήμο Θεσσαλονίκης λειτουργεί το πυκνότερο δίκτυο δημοτικών βιβλιοθηκών πανελλαδικά που αποτελείται από 17 βιβλιοθήκες εκ των οποίων οι 6 είναι σχεδιασμένες αποκλειστικά για παιδιά. Υπάρχουν επίσης μία Πρότυπη Σχολική Βιβλιοθήκη, μία Κινητή Παιδική Βιβλιοθήκη, ενώ οι συλλογές των υπολοίπων 9 είναι μικτές:
Κεντρική Δημοτική Βιβλιοθήκη, (Εθνικής Αμύνης 27)
Παιδική Βιβλιοθήκη Ξηροκρήνης, (Γρηγορίου Κολωνιάρη 23)
Παιδική Βιβλιοθήκη Άνω Πόλης, (Κρίσπου 7)
Παιδική Βιβλιοθήκη Δελφών, (Δελφών 208 και Ορεστιάδος 3)
Παιδική Βιβλιοθήκη Σταθμού, (Μοναστηρίου 93 Β)
Παιδική Βιβλιοθήκη Καλλιθέας, (Αρχαιοτήτων 13)
Παιδική Κινητή Βιβλιοθήκη, (Δελφών 208 και Ορεστιάδος 3)
Παιδική Βιβλιοθήκη Ορέστου, (Ορέστου 33 και Χαλκιδικής 8)
Πρότυπη Σχολική Βιβλιοθήκη, (Κασσάνδρου 17-19)
Βιβλιοθήκη Ξηροκρήνης, (Μοναστηρίου 93 Β)
Βιβλιοθήκη Άνω Τούμπας, (Λαμπράκη 187)
Βιβλιοθήκη Άνω Πόλης, (Κρίσπου 7)
Βιβλιοθήκη Κ. Τούμπας "Γιώργος Ιωάννου", (Πυλαίας 59)
Βιβλιοθήκη Κωνσταντινουπόλεως, (Κωνσταντινουπόλεως 45)
Βιβλιοθήκη Σαράντα Εκκλησιών, (Γεωργίου Βιζυηνού 57)
Βιβλιοθήκη Τριανδρίας, (Αμοργού 29)
Βιβλιοθήκη Χαριλάου, (Νικάνορος 3)

Δημοτικές εκλογές

2019
Στις Δημοτικές Εκλογές του 2019 υπήρξε αριθμός ρεκόρ υποψήφιων για τον Δήμο Θεσσαλονίκης. Ο Κωνσταντίνος Ζέρβας εκλέχτηκε Δήμαρχος Θεσσαλονίκης με 67% έναντι 33% του Νίκου Ταχιάου στον δεύτερο γύρο των Δημοτικών Εκλογών (2 Ιουνίου 2019).

2014 
Στη Θεσσαλονίκη παράλληλα με τον πρώτο γύρο των δημοτικών εκλογών, διεξήχθη και άτυπο δημοψήφισμα, το οποίο η κυβέρνηση επιχείρησε ανεπιτυχώς να το αποτρέψει. Οι Θεσσαλονικείς καταψήφισαν (σε ποσοστό 98,04%) την πρόταση να ιδιωτικοποιηθεί η ΕΥΑΘ. Ο Γιάννης Μπουτάρης κέρδισε δεύτερη θητεία με 58% των ψήφων στο δεύτερο γύρο.

Δήμαρχοι Θεσσαλονίκης

Δήμαρχοι Θεσσαλονίκης έχουν διατελέσει κατά τον τελευταίο ενάμιση αιώνα οι ακόλουθοι:

Δήμαρχοι κατά την Οθωμανική Αυτοκρατορία (1869-1912):

Δήμαρχοι μετά την Απελευθέρωση της Θεσσαλονίκης, από τους Τούρκους (1912-1937):

Διορισμένοι Δήμαρχοι κατά τη Δικτατορία Μεταξά και την Κατοχή (1937-1944):

Μεταπολεμικοί Δήμαρχοι της Θεσσαλονίκης (1944-1967):

Αιρετοί Δήμαρχοι Θεσσαλονίκης (1955-1967):

Διορισμένοι Δήμαρχοι κατά την περίοδο της Χούντας των Συνταγματαρχών (1967-1974):

Δήμαρχοι στη Μεταπολίτευση (1974-1999):

Σημερινοί Δήμαρχοι Θεσσαλονίκης (από το 1999):

Αδελφοποιημένες πόλεις
Ο Δήμος Θεσσαλονίκης έχει αδελφοποιηθεί με τις παρακάτω πόλεις:

Επίσης ο Δήμος Θεσσαλονίκης έχει υπογράψει σύμφωνο φιλίας και συνεργασίας με τις παρακάτω πόλεις:

Παραπομπές

Πηγές
Θεσσαλονίκη: ιστορία της πόλης και του δήμου. Θεσσαλονίκη: Εκδόσεις Αλέξανδρος, 2002. 480 σ. 
Μπουντίδου, Αθανασία [και] Γκιρτζή, Μαρία. Αρχείο Δημάρχων και Δημοτικών Συμβούλων Δήμου Θεσσαλονίκης. Θεσσαλονίκη: Δήμος Θεσσαλονίκης, 2009. 173 σ. 
Πρόγραμμα Καλλικράτης - ΦΕΚ Α87 της 07/06/2010
Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Εξωτερικοί σύνδεσμοι
Η ιστοσελίδα του Δήμου Θεσσαλονίκης 

Δημος
Δήμοι του νομού Θεσσαλονίκης
 
Δήμοι της Περιφέρειας Κεντρικής Μακεδονίας